Le Mespris de la vie et consolation contre la mort/« Le tems ne bouge point et jamais ne repose »
# Le Mespris de la vie et consolation contre la mort/« Le tems ne bouge point et jamais ne repose »

### CCCLXXXVII.

Le tems ne bouge point & jamais ne repose, La vie instable fuit & ne chemine pas Fortune escrime & bat sans remuer les bras Le monde nous despesche & n’en scavons la cause

L’amis avec l’amis se trompe à levre close, La chair sans le sentir consomme nos esbas Languissant sans secours le ceur chet au trespas Et la nuit à nos yeus effroyable s’oppose

La memoire de nous comme neige deffaut, Nostre gloire se passe & la mort nous assaut Entrant en la maison sans buquer a la porte.

Il n’est pas ordonné que nous vivions tousjours Incontinant fanit le plus verd de nos jours Par l’hyver rigoureus que la viellesse apporte.

